**ОБАВЕШТЕЊЕ О ПОКРЕТАЊУ ПРЕГОВАРАЧКОГ ПОСТУПКА**

 **БЕЗ ОБЈАВЉИВАЊА ПОЗИВА ЗА ПОДНОШЕЊЕ ПОНУДА**

|  |  |
| --- | --- |
| **Назив наручиоца:**  | Mинистарство грађевинарства, саобраћаја и инфраструктуре |
| **Адреса наручиоца:**  | Београд, Немањина 22-26  |
| **Интернет страница наручиоца:**  | www.mgsi.gov.rs  |
| **Врста наручиоца:**  | Органи државне управе  |
| **Врста поступка јавне набавке:**  | Преговарачки поступак без објављивања позива за подношење понуда, јавна набавка 58/2018 |
| **Врста предмета:**  | Услуге  |

|  |
| --- |
| **Опис предмета набавке, ознака из класификације делатности, односно назив и ознака из општег речника набавке:**  |
| Додатне услуге израде идејног пројекта за брзу саобраћајницу Ib реда Нови Сад-Рума. Према општем речнику набавки: 71322000 – Услуге техничког пројектовања у грађевинарству за нискоградњу.Јавна набавка је обликована у две партије и то:**Партија 1**- Деоница 1- Петља ”Аутопут Е-75” - Парагово, км 6+900,00 – км 17+445,00 „ПП-ДП“ (км 9+240,00 „ГП-ДП 21“), Л=10,545 км са планираном трасом државног пута IIA-100 од Жежељевог моста до петље „Аутопут Е-75“, км 0+698,11-км3+877,04 „ГП-ОП“ (осовина“Жежељ“) Л=3,179км.**Партија 2**- Деоница 3- Петља „Каћ“- Петроварадин (петља „Аутопут Е-75“) км 0+000,00-км 6+900,00 „ПП-ДП 21“, Л=6,900,00 км.  |

|  |
| --- |
| **Основ за примену преговарачког поступка и подаци који оправдавају његову примену:**   |
| Основ за примену преговарачког поступка без објављивања позива за подношење понуда садржан је у члану 36. став 1. тачка 5) који прописује да Наручилац може спроводити преговарачки поступак без објављивања позива за подношење понуда у случају додатних услуга или радова који нису били укључени у првобитни пројекат или у првобитан уговор о јавној набавци, а који су због непредвидљивих околности постали неопходни за извршење уговора о јавној набавци, под условом да се уговор закључи са првобитним добављачем, да укупна вредност свих додатних услуга или радова (непредвиђени радови) није већа од 15% од укупне вредности првобитно закљученог уговора, да од закључења првобитног уговора није протекло више од три године и да: (1) се такве додатне услуге или радови не могу раздвојити, у техничком или економском погледу, од првобитног уговора о јавној набавци, а да се при томе не проузрокују несразмерно велике техничке тешкоће или несразмерно велики трошкови за наручиоца или (2) су такве услуге или радови, које би наручилац могао набавити одвојено од извршења првобитног уговора, неопходни за извршење првобитног уговора о јавној набавци; Наручилац је поднео захтев за мишљење о основаности примене преговарачког поступка без објављивања позива за подношење понуда, Управи за јавне набавке, и од исте добио позитивно мишљење број: 404-02-4931/18 од 28.11.2018. године о основаности примене преговарачког поступка без објављивања позива за подношење понуда за јавну набавку Додатне услуге израде идејног пројекта за брзу саобраћајницу Ib реда Нови Сад-Рума |

|  |
| --- |
| **Назив и адреса лица коме ће наручилац послати позив за подношење понуде:**  |
| Позив за учествовање у овом преговарачком поступку биће упућен следећем понуђачу: Институт за путеве а.д. Београд, Булевар Пека Дапчевића 45 |

|  |
| --- |
| **Остале информације:**  |
| Рок за подношење понуде истиче 10.01.2019. године у 12,00 часова. Отварање понуде одржаће се дана 10.01.2019. године у 12,30 часова у Министарству грађевинарства, саобраћаја и инфраструктуре, Омладинских бригада бр. 1, сала 32, у приземљу. Преговарачки поступак спровешће се дана 10.01.2019. године у 13,00 часова, у Министарству грађевинарства, саобраћаја и инфраструктуре, Омладинских бригада бр. 1, сала 32, у приземљу. |